
                              Årsmelding 2016.

Styre 2016:
Leiar: Vigleik Tysseland. Kaserar: Åse Waage Tveit, Oppmann: Svein Tore Tysseland.
Styremedlemmer: Caroline Moss Langeland, Olav Bolstad, Knut Haga og Trude Tysseland.
Vigleik Tysseland har vore trenar og som vanleg hadde me innetrening på Samnanger barneskule.
Var også på Geilo på skisamling der me var ca. 15 stk.
Samnangerrennet vart arrangert i midten av januar med svært god deltakelse. Lite snø før rennet sette gruppa på ein nervepirrende prøve med mykje arbeid med å spa snø inn i løypa men to dager før rennstart kom det 20 – 30 cm med tørr snø slik at rennet vart arrangert med stort sett fine forhold. 
Ca. 220 deltakara viser at rennet er populært men også denne gangen gjorde parkeringsgjengen ein svært god jobb som fekk plass til alle bilane. Det vart også brøyt opp på bakkene oppe i Totræna.  Langrennsgruppa må takke alle som gjorde ein utruleg god jobb og me fekk eit svært godt renn med mykje skryt. Takk også til alle som sponsa annonse i programmet vårt
Langrennskarusellen : Mykje fint vær denne sesongen og med gode snøforhold so vart alle renna arrangert etter programmet med deltakelse mellom 9 og 30 løpara på dei 7 karusellrenna som vart arrangert.
Det vart også arrangert skiskule med utruleg godt frammøte med 70 unge og vaksne. Fint vintervær og flotte skiforhold. 
3 telenorkarusell løp vart arrangert men ikkje like godt frammøte på alle renna.
Samnangermeisterskapet gjekk i klassisk stil i år med tungt klisterføre med litt yr og regn i lufta. I år vart Joel Dyrhovden vinner i herreklassen og Åse Waage Tveit vinner i dameklassen.
Joel Dyrhovden fekk sølv i KM 10 km klassisk og Sindre Skar bronse i KM sprint. 
Joel Dyrhoven var også i år med på fleire norgescuprenn og Skandinavisk cup.  I NM fekk han 63 plass i fri teknikk sprint og 57 plass i dualton (10 km klassisk + 10 km fri). I Skandinavisk cup i Otepaa Estland hadde han ein 67 plass i prolog klassisk sprint og 107 plass 10 km klassisk men gjekk eit kjempeløp 2 dag og gjekk seg godt fram samanlagt etter tre renn.                       Sondre Tysseland gjekk 50 km fritekn. under NM på Beitostølen og klarte seg  bra med ein god avsluttning på løpet med 110 plass. På 10 km fri tekn. fekk Sondre 159 plass og her var det over 300 startane.
I sommar vart det gjort eit større arbeid med utbedring av løypene i Totræna. Breiare startbakke og målsletta, ny trase i deler av 1 km løypa og ombygging av den eine motbakken i 5 km løypa. Knut Inge Svensdal hadde jobben og Oddbjørn Tveiterås utførte gravinga. Her vart det også ein god del dugnadsinnsats der Einar Dalseid og Alf N. Tveit med fleire sette opp stolper og nytt lys i 1 km løypa.
Hoppbakken som snøen la flat i fjor haust vart bygd opp på nytt lengre til venstre i skileikområdet. Her gjorde Ole Ivar Fanebust med mannskap ein gave til oss med med ein hoppbakke med flott overrenn som ligg utruleg fint til i landskapet. 
Den største forandringen før årets sesong var ny veg frå parkeringsplassen i Totræna og opp til anlegget og med parkeringsplass til 60 biler. Denne jobben vart utført av Granvin maskin. På grunn av manglane økonomi  vart det berre grust til ei smal kjørebane men vegen var klar til snøen kom, i alle fall nesten for da Granvin maskin gruste vegen kom snøen og dagen etter var det komen 20 cm med snø. Her gjorde også Einar og Alf ein stor jobb med nye lys på parkeringsplassen. Offisiell åpning av vegen vart utført i november.
[bookmark: _GoBack]Langrennsgruppa vil elles takke alle som har vore med å bidra, spesielt da me arrangerte  Samnangerrennet.  Takke alle som har vore med på dugnad og alle som har støtta laget med sponsormidler og bedrifta og privatpersoner som har betalt inn i vegen og slik at med fekk han ferdig før sesongen. 



